Viborger Samler, 1839-09-21
Aalborg Avis meddeler i tvende Numere Uddrag af en Skrivelse af 19de Juni fra St. Louis i Missouri fra en med Skibet "die Elbe udvandret Dansk, der, efterat han efter Affairen med Carlisterne og die Elbes" ulykkelige Skjæbne var ankommen til Frankrig, med et andet Skib afgik til sit Bestemmelsested Missouri. Her hedder det blandt Andet: "Anden Pintsedag om Aftenen kom vi til Key West, en smuk O omtrent under Vendekredsen, ei langt fra Cuba, hvor vi iblandt Øens 2 a 300 hvide Beboere tra endeel Danske og Svenske, der viste os megen Forekommenhed. Søndagen derefter seilede vi til New-Orleans, hvor vi ankom Mandagen den 3die Juni og fandt her over 500 Skibe, der laae og ventede paa Bomulds Fragt. Der er en Handel og et Liv i denne By, som gaaer over Europæernes Forestilling. Alt gaaer ud paa at tjene Penge, hvortil her ogsaa er Leilighed for Enhver, der kan og vil arbeide. Jeg traf her paa mange Danske, men meest forhenværende Sømænd, der have etableret sig som Værtshuusmænd. Rygtet gik jo i Danmark, at Baron v. Rachnitz skulde være død, dette er ikke sandt, men han har ondt ved at faae Colonister til Tamaulipas under de nærværende Uroligheder. Jnden jeg forlader New=Orleans maa jeg bemærke, at jeg hverken der eller i nogen anden amerikansk Stad har seet nogen Tigger, thi Enhver kan faae Arbeide. En Arbeidsmand faaer her 2 stundom 3 Pjastre om Dagen, dog gaaer hos Mang Størstedelen af Fortjenesten op i Drik. Theologiske Candidater, Grevesønner og Rangspersoner fra Europa skamme sig her ikke ved at arbeide paa Chausseen og Jernbanerne Man seer tidt en Slagter eller en Skomager med Guld briller paa Næsen, og de fineste Gentlemen med en Skinke paa Nakken. En Frihed og Lighed hersker her, som er paafaldende. Den 8de Juni toge vi med et Dampskib fra New Orleans til St. Louis og tilbagelagde den 1400 engl. eller omtrent 300 danske Mile lange Vei i 7 Dage. For denne Tour betalte vi hver 8 Dollars (circa 16 Rbd.), men maatte holde os selv med Føden. Her i Missouri er en Deel Congresland, som overlades Colonisterne for 1 3/4 Dollars pr. Acre Mindre end 40 Acres uddeles ikke. En dansk Mand, ved Navn Jahnsen, har 30 engl. Mile fra St. Louis 80 Acres Land, hvoraf Endeel er opdyrket. Dette har han tilbudet os imod at indfrede det, vi opdyrke, og holde Bopælene ved lige, ifald en Mand, ved Navn Wolmer, som nu er det paa Stedet, vilde fratræde. Vi ere komne overeens derom og ville formodentlig begynde Opdyrkningen til Efteraaret En god Ko koster 15 a 20 Dollars og en Hest 30, 40 a 50 Dollars. Sviin ere bedst Kjøb; de ere mindre end vore. Et fedt Sviin veier sjeldent meer end 100 a 120 Pd. og koster da 4 Doll. Climaet her er meget behageligt. Sommeren er varmere og stadigere end i Danmark, og Vinteren ikke saa lang, skjøndt undertiden følelig nok, efter de Fleste Sigende. Man dyrker her omtrent de samme Producter, som hos os. Mais dyrkes meget og med Held; ligeledes Hvede. Man pløier kun een Gang, saaer derpaa Kornet Furen, hvilket ialmindelighed giver 15 a 20 Tdr. pr. Acre Gjødske kjender man Jntet til. Af Maisen bager man re godt Brød, man giver den ogsaa til Kreaturerne og Vinteren, naar de skulle arbeide strengt. Forresten gaae Koerne ude baade Sommer og Vinter, om der saa ligger en halv Alen høit Snee, da den som oftest smelter efter et Par Dages Forløb. De smaa Floder, som findes her i Mængde skulle være rige paa Fisk, og hvad Jagten angaaer, da fin des her overalt en Mængde store Dyr, Raadyr og Kaniner og ingen Jagtlove. De fleste Levnetsmidler ere dyre, en Td. Kartofler koster 4 Dollars, men Flesket er billigt og Vildter vil, idetmindste i Førstningen, ikke skaffe os megen Møie af erholde; thi naar vi gaae ud i Skoven en halv Times Tid, kunne vi skyde Agerhøns og Kaniner nok. Sommeren er temmelig varm at arbeide i; men desuagtet ere Aftenerne dog kjolige. Ved det her stedfindende hyppige Tordenveir, følge Lynene uafbrudt paa hinanden, saa at Himlen ligesom staaer i lys Lue. Det er et stolt Syn! – Det behagelige Tusmørke man har i Danmark, kjender man ikke her saasnart Solen gaaer ned, er det Nat, og naar den staaer op, er det pludseligt Dag.